**วันอาทิตย์ที่ 16 มิถุนายน 2024**

**พระโลหิตล้ำค่าของพระเยซู**

เศคาริยาห์ 13:1 “ในวันนั้นจะมีน้ำพุพุ่งขึ้นมาสำหรับพงศ์พันธุ์ดาวิดและชาวเยรูซาเล็ม เพื่อชำระเขาทั้งปวงจากบาปและมลทินของเขา”

1. มนุษย์ทุกคนเป็นคนบาป
	1. เมื่อพระเจ้าทรงสร้างมนุษย์ขึ้น พระเจ้าทรงระบายลมหายใจแห่งชีวิตเหนืออาดัม ชีวิตของพระเจ้าได้เข้าไปยังร่างกายของอาดัม อาดัมจึงมีชีวิต และชีวิตนั้นอยู่ในเลือดของอาดัม - ลนต 17:11
	2. เมื่ออาดัมและเอวาไม่เชื่อฟังพระเจ้า ความบาปได้เข้ามาในโลก และมนุษย์ทุกคนซึ่งก็คือลูกหลานของอาดัมที่เกิดมาในโลกนี้ จึงได้รับความบาปมาเป็นมรดก มนุษย์ทุกคนจึงเป็นคนบาป
2. พระเยซูทรงปราศจากบาป
	1. พระเยซูทรงบังเกิดจากครรภ์ของหญิงพหรมจารีย์โดยเดชของพระวิญญาณบริสุทธิ์ พระองค์จึงทรงปราศจากความบาป
	2. พระเยซูดำเนินชีวิตอยู่บนโลกนี้ ทรงถูกทดลองเหมือนอย่างเราทุกประการ แต่พระองค์ทรงปราศจากความบาป
3. พระเยซูทรงแบกรับความบาปของมนุษย์ทุกคนไปไว้ที่พระองค์เอง
	1. ความบาปเป็นภาระที่หนักอึ้ง และมนุษย์ไม่สามารถแบกรับความบาปนั้นไว้เองได้ พระเยซูจึงทรงรับแบกบาปทุกอย่างของมนุษย์ทุกคนไปไว้บนไม้กางเขนแล้ว
	2. ตอนที่พระเยซูทรงถูกโบยตี พระเจ้าได้ทรงวางโรคภัยไข้เจ็บทุกอย่าง ทั้งโรคทางกาย และความเจ็บป่วยทางความคิดจิตใจทุกอย่างไว้ที่พระเยซูแล้ว - อสย 53:4-5
	3. พระเยซูทรงแบกรับคำแช่งสาปของเราไปไว้ที่พระองค์แล้ว พระองค์ทรงถูกโบยตีเพื่อเราจะมีสันติสุขกับพระเจ้า
4. พระโลหิตของพระเยซูหลั่งออกและไหลลงจากไม้กางเขนแห่งคาวารี นั่นเป็นวันที่พระสัญญาของพระเจ้าที่ตรัสไว้ใน เศคาริยาห์ 13:1 สำเร็จลง
	1. พระโลหิตของพระเยซูเป็นพระโลหิตที่ทำให้รอด - อฟ 1:7
	2. พระโลหิตของพระเยซูเป็นพระโลหิตที่รักษาให้หาย - อสย 53:5
	3. พระโลหิตของพระเยซูเป็นพระโลหิตแห่งการช่วยกู้ - คส 2:15
	4. พระโลหิตของพระเยซูทำให้เราสามารถเข้าไปหาพระบิดาเจ้าได้ - ฮบ 10:19

**สรุป:** พระโลหิตของพระเยซูเปลี่ยนแปลงชีวิตของเราได้ ชำระเราให้ปราศจากความบาป นำเราเข้าไปสู่การทรงสถิตของพระเจ้า รักษาเราให้หายจากทุกโรค ประทานฤทธิ์อำนาจเหนือมารซาตานแก่เรา เราสามารถใช้พระโลหิตของพระเยซูประพรมเหนือตัวเราเอง เหนือครอบครัวของเรา และเหนือลูกๆ ของเราได้ทุกเวลา

**คำถามอภิปราย:**

1. เพราะเหตุใดมนุษย์ทุกคนจึงเป็นคนบาป?
2. ตอนที่พระเยซูถูกตรึงบนไม้กางเขน พระองค์ทรงแบกรับสิ่งใดไปไว้ที่พระองค์บ้าง?
3. พระโลหิตของพระเยซูคริสต์ทำสิ่งใดให้กับเราบ้าง?